### Beslutningstema

Det skal besluttes, om der skal gives dispensation til, at sommerhuset beliggende [adresse], 6792 Rømø kan udvide boligarealet op til 220 m2. Afgørelsen er af principiel karakter og kan danne præcedens for den fremtidige administration af lokalplan nr. 706 for sommerhusområdet Filippa Johansen.

### Sagsfremstilling

Forvaltningen har modtaget ansøgning om lovliggørelse af udnyttet tagetage på adressen [adresse], Filippa Johansen, 6792 Rømø. Med den udnyttede tagetage er det samlede boligareal på i alt 230 m2 og dermed overskrides det maksimale etageareal på 150 m2 med 70 m2.

Ejendommen er opført i 1991 med et samlet boligareal på 168 m2 i stueplan. Ved opførelsen er boligen gjort klar til en fremtidig udnyttelse af overetagen med et vindue i hver gavlende, dog er der kun søgt byggetilladelse til beboelse i stueetagen. Overetagen er efterfølgende blev udnyttet og er blevet færdigetableret over de seneste år.

Ejendommen er omfattet af lokalplan nr. 706 for sommerhusområdet Filippa Johansen, som i § 5.2 fastlægger, at hvert beboelseshus må opføres med et maksimalt boligareal på 150 m2.

Lokalplanen er vedtaget i 2007 og afløser lokalplan nr. 222 fra 1980, som ikke fastlagde et maksimalt etageareal men derimod en bebyggelsesprocent på 10 %. Grunden er registreret med et matrikulært areal på 1788 m2, hvilket dermed i 1991 gav mulighed for opførelse af i alt 178,8 m2 bolig. Udnyttelse af tagetagen har således heller ikke været mulig på opførelsestidspunktet. Det tidligere plangrundlag betyder dog, at der i området er flere sommerhuse med et boligareal over 150 m2.

Forvaltningens praksis for boligarealer har hidtil været håndhævet restriktivt, bl.a. for at undgå en negativ støjpåvirkning fra store sommerhuse i allerede etablerede, traditionelle sommerhusområder og for at begrænse påvirkningen og slitagen på både omgivelserne og naturen samt vejnettet, som primært består af grusveje.
I 2017 udsendte forvaltningen en rundspørge til alle sommerhusområdernes grundejerforeninger på Rømø, som på daværende tidspunkt ikke ønskede mulighed for større sommerhuse i de eksisterende områder.

På den baggrund anbefaler forvaltningen at hidtidig praksis opretholdes, og der meddeles afslag til lovliggørelse af den etablerede overetage med krav om fysisk lovliggørelse.

Alternativt, at der meddeles dispensation til udnyttelsen af overetagen, begrundet med at det ikke medfører udvendige bygningsændringer eller forøgelse af bygningsmassen. Dette vil dog være præcedensdannende inden for lokalplanområdet, hvor det dermed fremover ikke vil være muligt at hindre udnyttelse af tagetagen.

### Lovgrundlag

Planloven

### Fagchefen for Plan og Udvikling indstiller,

at der meddeles afslag til lovliggørelse af overetagen med vilkår om at tagetagen nedlægges som bolig.

### Beslutning

Indstillingen godkendt.